Nicolae Ceaușescu

Si Nicolae Ceauşescu (Enero 5, 1918 - Disyembre 25, 1989) ay isang komunistang politiko at diktador ng Rumanya. Siya ang naging pangkalahatang kalihim ng Partido Komunista ng Rumanya at ang naging ikalawa at huling komunistang pinuno ng Rumanya. Siya rin ay nagsilbi bilang unang pangulo ng Rumanya mula 1974 hanggang 1989 nang ipinabagsak siya at ng kanyang asawa na si Elena Ceaușescu noong panahon ng Himagsikang Rumano.